สวัสดีค่ะพอดีคลอดลูกได้4เดือนกว่าแล้วค่ะ ตอนคลอดลูกได้เดือนกว่าหนูกินยาคุมค่ะ กินแบบที่ให้นมได้กินไป2แผงแล้วหยุดกินที่หยุดกินเพราะกินแล้วประจำเดือนมาแทบทั้งเดือนเลยค่ะเเล้วจากเลิกกินไปก็มีอะไรกับแฟนหลั่งในค่ะแต่ตอนนี้ให้นมลูกอยู่นะค่ะ ประจำเดือนไม่มา1เดือนแล้วค่ะ อยากทราบว่าให้นมลูกมีโอกาสท้องไหมแล้วบวกกับเลิกกินยาคุมไปด้วยค่ะ หนูไปพบมาเรื่องจะคุมกำเนิดบอกให้รอประจำเดือนมาแต่นี้ยังไม่มาเลย จะท้องไหมค่ะ
สวัสดีค่ะหากหลังคลอดบุตร แล้วไม่ได้ให้นมบุตรโดยทั่วไประยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 6 สัปดาห์หลังคลอด แต่ในกรณีที่ให้ได้ให้นมบุตรด้วย โอกาสที่จะเกิดการตกไข่และตั้งครรภ์ได้จะช้ากว่า 6 สัปดาห์ แต่ไม่อาจคาดเดาได้แน่นอนอาการประจำเดือนไม่มานั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้นแนะนำให้ลองทดสอบการตั้งครรภ์ก่อน แล้วควรใช้วิธีคุมกำเนิดหากผลการทดสอบการตั้งครรภ์เป็นลบค่ะ หากยังสงสัยหรือไม่แน่ใจควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ